Roger Moore
Sir Roger George Moore (14. oktobar 1927 – 23. maj 2017) bio je engleski filmski glumac. Najpoznatiji je po ulozi tajnog agenta James Bonda kojeg je glumio u sedam navrata (prvijenac Živi i pusti umrijeti) i to u filmovima koji su snimani tokom perioda između 1973. i 1985. godine. Najzapaženiju televizijsku ulogu odigrao je u ulozi glavnog lika, Simona Templara, u britanskoj televizijskoj seriji Svetac od 1962. do 1969. Također je imao uloge u nekim američkim televizijskim emisijama i filmovima kasnih 1950-ih i početkom 1960-ih, uključujući zamjenu za Jamesa Garnera u ulozi Beau Mavericka u seriji Maverick tokom perioda 1960/61. Moore je glumio s Tonyjem Curtisom u televizijskim serijama The Persuaders! od 1971. do 1972. a ostvario je i uloge u nekoliko pozorišnih filmova u 1970-im i 1980-ima. Moore je 1991. godine izabran za ambasadora dobre volje UNICEF-a, a kraljica Ujedinjenog Kraljevstva Elizabeta II odlikovala ga je 2003. godine Ordenom britanskog Carstva za dobrotvorne usluge. Godine 2007. dobio je zvijezdu na Holivudskoj aleji slavnih za doprinos rad televiziji i filmu. Godine 2008. francuska vlada ga je odlikovala ordenom Reda za umjetnost i književnost.